Τάκης Κατσικόπουλος

Ο Παναγιώτης Κατσικόπουλος, γνωστότερος ως Τάκης Κατσικόπουλος (1919 - 26 Μαΐου 1981), ήταν Έλληνας πολιτικός, ο οποίος υπήρξε βουλευτής Αχαΐας με την Ένωση Κέντρου. Ανεψιός του είναι ο βουλευτής και τελευταίος νομάρχης της Αχαΐας, Δημήτρης Κατσικόπουλος.

 Βιογραφία 
Γεννήθηκε στα Καλάβρυτα και καταγόταν από οικογένεια πολιτικών. Ήταν γιος του γνωστού νομικού Δημητρίου Κατσικόπουλου και της ΕύχαρηςTheBest news, Τα τζάκια των Καλαβρύτων , ανακτήθηκε 26 Μαΐου 2013. Σπούδασε νομικά και άσκησε το επάγγελμα του δικηγόρου.

Έγινε βουλευτής Αχαΐας τον Αύγουστο του 1964, καταλαμβάνοντας την έδρα του Αναστάσιου Βγενόπουλου, ο οποίος διορίστηκε διοικητής της ΑΤΕΕλληνικόν Who is Who, Αθήνα 1965, σελ. 668 .

Κατά τη διάρκεια της δικτατορίας του 1967-74 ανέπτυξε έντονη αντιστασιακή δράση, με το Εθνικό Κίνημα Δημοκρατικής Αντίστασης και το Δημοκρατικό Εθνικό Κίνημα Αντίστασης. Για τη δράση του αυτή βασανίστηκε, φυλακίστηκε στις φυλακές Αβέρωφ και εξορίστηκε από το χουντικό καθεστώς στην Αίγινα, στο Καστρί Κυνουρίας και στα ΓρεβενάΙωάννης Ζίγδης, Προτίμησα τη φυλακή, Αθήνα 1977, σελ. 405. Συνεργάστηκε στενά στο ΠΑΚ εσωτερικού, με τον Ανδρέα Παπανδρέου.

Διεκδίκησε και πάλι να εκλεγεί βουλευτής με την Ένωση Κέντρου- Νέες Δυνάμεις στις εκλογές του 1974, χωρίς επιτυχία, λαμβάνοντας 3.345 ψήφουςΚώστας Διγκαβές,  Εκλογές στην Ελλάδα, 1844-1985, Αθήνα 1986, σελ. 64.

Πέθανε σε ηλικία 62 ετών"Πέθανε από καρδιά ο πρ. βουλευτής Τ. Κατσικόπουλος", εφ. Τα Νέα, φύλλο 26/5/1981. στα Καλάβρυτα, το 1981, έπειτα από εμβολή της καρδιάς. Κηδεύτηκε στις 28 Μαΐου 1981εφημερίδα Μακεδονία, δήλωση του Ανδρέα Παπανδρέου για το θάνατο του Τάκη Κατσικόπουλου, 28/5/1981, σελ. 15.

 Παραπομπές 

 Πηγές 
 Θεόδωρος Ηλ. Λουλούδης, ΠΑΣΟΚ Αχαΐας. Μια διαδρομή 40 χρόνων, 1974-2014, Αχαϊκή Βιβλιοθήκη, Εκδόσεις Πελοπόννησος, Πάτρα 2014 ISBN 978-618-81328-4-9

Κατηγορία:Έλληνες δικηγόροι του 20ού αιώνα
Κατηγορία:Βουλευτές Αχαΐας
Κατηγορία:Βουλευτές εκλεγμένοι με την Ένωση Κέντρου
Κατηγορία:Μέλη του Πανελλήνιου Απελευθερωτικού Κινήματος